शहर कोतवाली क्षेत्र के हरियांव गांव निवासी स्वर्गीय श्याम जी सहाय के बड़े बेटे संजय कुमार श्रीवास्तव करीब डेढ़ दशक से रजपुरा गोपाल कुंज कोलोनी में खुद का मकान बनवा कर परिवार के साथ निवास करते थे। मंगलवार की सुबह करीब नौ बजे वे बीमार पत्नी प्रीति को दवा दिलाने के बाद बाइक से कार्यालय की ओर रवाना हुए। समय से पहले पहुंचने के कारण एकमा कार्यालय में वे बैठे थे। दफ्तर खुलने के बाद वे शौचालय में गए। इस बीच वहां मौजूद कालीन कंपनी के कर्मियों ने देखा कि शौचालय से धुआं व चीखने चिल्लाने की आवाज आ रही है।